CELEX: 62021CN0689
Language: lt
Date: 2021-11-16 00:00:00
Title: Byla C-689/21: 2021 m. lapkričio 16 d. Østre Landsret (Danija) pateiktas prašymas priimti prejudicinį sprendimą byloje X / Udlændinge- og Integrationsministeriet

2022 2 7   
            
            
               LT
            
            
               Europos Sąjungos oficialusis leidinys
            
            
               C 64/17
            
         
      2021 m. lapkričio 16 d.Østre Landsret (Danija) pateiktas prašymas priimti prejudicinį sprendimą byloje X / Udlændinge- og Integrationsministeriet
      
      (Byla C-689/21)
      (2022/C 64/27)
      Proceso kalba: danų
      
         Prašymą priimti prejudicinį sprendimą pateikęs teismas
      
      
         Østre Landsret
      
      
         Šalys pagrindinėje byloje
      
      
         Pareiškėja: X
      
         Atsakovė: Udlændinge- og Integrationsministeriet
      
      
         Prejudicinis klausimas
      
      
                  1)
               
               
                  Ar pagal SESV 20 straipsnį, siejamą su [Chartijos] 7 straipsniu, draudžiamas toks valstybės narės teisės teisinis reglamentavimas, kaip nagrinėjamas pagrindinėje byloje, pagal kurį, remiantis įstatymu, sulaukę 22 metų amžiaus valstybės narės pilietybę iš esmės praranda už šios valstybės narės ribų gimę asmenys, niekada negyvenę šioje valstybėje narėje ir joje taip pat negyvenę tokiomis aplinkybėmis, kurios rodytų glaudų ryšį su šia valstybe nare, todėl asmenys, kurie neturi ir kitos valstybės narės pilietybės, praranda Sąjungos piliečio statusą ir su juo siejamas teises, atsižvelgiant į tai, kad pagrindinėje byloje nagrinėjamame teisiniame reglamentavime nustatyta, kad:
                  
                              a)
                           
                           
                              glaudus ryšys su valstybe nare preziumuojamas pirmiausia tada, kai valstybėje narėje bendrai pragyventa vienus metus;
                           
                        
                              b)
                           
                           
                              jeigu prašymas dėl pilietybės išsaugojimo pateikiamas iki asmeniui sukaks 22 metai, gali būti suteiktas leidimas išsaugoti valstybės narės pilietybę ne tokiomis griežtomis sąlygomis, todėl kompetentingos institucijos turi išnagrinėti pilietybės netekimo pasekmes, ir
                           
                        
                              c)
                           
                           
                              atitinkamam asmeniui sulaukus 22 metų amžiaus, prarasta pilietybė gali būti grąžinta tik natūralizacijos būdu, kuriai keliami tam tikri reikalavimai, įskaitant reikalavimą nepertraukiamai gyventi valstybėje narėje ilgesnį laiką, tačiau gyvenimo valstybėje narėje laikotarpis gali būti kažkiek sutrumpintas buvusiems šios valstybės narės piliečiams?